CELEX: 32021Y0723(01)
Language: et
Date: 2021-06-25 00:00:00
Title: Euroopa Pangandusjärelevalve OTSUS EBA DC 397, 25. juuni 2021, millega muudetakse otsust EBA DC 151, milles kinnitatakse, et krediidikvaliteeti hindavate asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest 2021/C 293/03

23.7.2021   
               
               
                  ET
               
               
                  Euroopa Liidu Teataja
               
               
                  C 293/3
               
            
         EUROOPA PANGANDUSJÄRELEVALVE OTSUS EBA DC 397,
         25. juuni 2021,
         millega muudetakse otsust EBA DC 151, milles kinnitatakse, et krediidikvaliteeti hindavate asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest
         (2021/C 293/03)
         JÄRELEVALVENÕUKOGU,
         võttes arvesse Euroopa Parlamendi ja nõukogu 24. novembri 2010. aasta määrust (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (1),
         võttes arvesse Euroopa Parlamendi ja nõukogu määruse (EL) nr 575/2013 artiklit 138 (2),
         ning arvestades järgmist:
         
                     (1)
                  
                  
                     Määruse (EL) nr 575/2013 artikkel 138 võimaldab varakirjetele ja bilansivälistele kirjetele riskikaalude määramisel kasutada omavahendite nõuete arvutamiseks krediidikvaliteeti hindava asutuse antud mittetellitud krediidikvaliteedi hinnanguid, kui EBA kinnitab, et selle asutuse antud mittetellitud krediidikvaliteedi hinnangud ei erine kvaliteedi poolest sellelt asutuselt tellitud krediidikvaliteedi hinnangutest. Sama artikli kohaselt peab EBA keelduma sellise kinnituse andmisest või võtma selle tagasi eelkõige juhul, kui asutus on kasutanud mittetellitud krediidikvaliteedi hinnangut surve avaldamiseks reitingu saanud üksusele, et ta esitaks tellimuse krediidikvaliteedi hinnangu või muude teenuste saamiseks. Seetõttu avaldati 22. juulil 2016 EBA otsus DC 151, milles kinnitatakse, et krediidikvaliteeti hindavate asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest (3). Hiljem muudeti EBA otsust DC 151, et see kajastaks määruse (EL) nr 575/2013 artiklis 138 osutatud hindamist, mis tuleb läbi viia ka registreeritud või sertifitseeritud krediidikvaliteeti hindavate asutuste ja pärast otsuse EBA DC 151 avaldamist mittetellitud krediidikvaliteedi hinnanguid pakkuvate krediidikvaliteeti hindavate asutuste osas, ning et eemaldada viited asutusele, mis alates otsuse EBA DC 151 väljastamisest ei kvalifitseeru enam krediidikvaliteeti hindavaks asutuseks. Selle tulemusel avaldati 28. juulil 2017 EBA otsus EBA DC 195, millega muudetakse EBA otsust, milles kinnitatakse, et krediidikvaliteeti hindavate asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest (4).
                  
               
                     (2)
                  
                  
                     Pärast EBA otsuse EBA DC 195 avaldamist registreeriti uued krediidikvaliteeti hindavad asutused, mille jaoks on samuti vajalik läbi viia määruse (EL) nr 575/2013 artiklis 138 osutatud hindamine. Pärast otsuse EBA DC 195 avaldamist tunnistati kehtetuks kolme krediidikvaliteeti hindava asutuse reitinguagentuurina registreerimine ja need asutused ei vasta seetõttu enam määruse (EL) nr 575/2013 artikli 4 lõike 1 punktis 98 esitatud reitinguagentuuri määratlusele. Eespool esitatud arengu tulemusel on oluline läbi viia määruse (EL) nr 575/2013 artiklis 138 osutatud hindamine alles registreeritud krediidikvaliteedi hindavate asutuste osas ning eemaldada viited asutustele, mis ei kvalifitseeru enam krediidikvaliteeti hindavaks asutuseks pärast otsuse EBA DC 195 väljaandmist.
                  
               
                     (3)
                  
                  
                     Asjaomastele krediidikvaliteeti hindavatele asutustele on tehtud teatavaks EBA kavatsus võtta vastu käesolev otsus ning neil on olnud võimalus väljendada selles küsimuses oma seisukohti.
                  
               
                     (4)
                  
                  
                     Otsust EBA DC 151 tuleb vastavalt muuta,
                  
               ON TEINUD JÄRGMISE OTSUSE:
         
            Artikkel 1
            Otsuse EBA DC 151 lisa asendatakse käesoleva otsuse lisas avaldatud tekstiga.
         
         
            Artikkel 2
            Otsus jõustub kahekümnendal päeval pärast selle avaldamist Euroopa Liidu Teatajas.
         
         
            Pariis, 25. juuni 2021.
            
               
                  järelevalvenõukogu nimel
               
               José Manuel CAMPA
               
                  eesistuja
               
            
         
         
            (1)  ELT L 331, 15.12.2010, lk 12.
         
            (2)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete ja määruse (EL) nr 648/2012 muutmise kohta (ELT L 176, 27.6.2013, lk 1).
         
            (3)  ELT C 266, 22.7.2016, lk 4.
         
            (4)  ELT C 244, 28.7.2017, lk 3.
      
      
         
            LISA
            Krediidikvaliteeti hindavad asutused, kelle mittetellitud krediidikvaliteedi hinnangud ei erine EBA kinnitusel kvaliteedi poolest neilt tellitud krediidikvaliteedi hinnangutest määruse (EL) nr 575/2013 artikli 138 tähenduses
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (varasem Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited